Avengers verpletter rekords | Netwerk24
Die fliek Avengers: Endgame wat verlede week uitgereik is, het reeds 'n rekordbedrag by die loket verdien – nagenoeg $1,2 miljard.
Dié fliek is die laaste in die Avengers-handelsmerk se reeks waarna aanhangers vir nagenoeg 'n jaar lank uitgesien het.
CNN berig dit is die eerste rolprent in die geskiedenis wat die $1 miljard-kerf met sy debuut verbysteek.
Dié fliek het dit in net vyf dae reggekry.
Deadline Hollywood berig die fliek het nog 'n string rekords oortref. Dit was die grootste openingsnaweek tot nog toe en het $859 miljoen buite Amerika verdien en $350 miljoen in Amerika.
In die Amerikaanse mark het dit net 17 uur geneem om $100 miljoen te verdien. Dit is ook in die meeste teaters tot nog toe in Amerika uitgereik, naamlik 4 662.